Bogenvil

Not Solomons o Bogenvil () em i wanpela provins bilong Papua Niugini.  Bogenvil provins nau igat sipesol sindaun olsem ol manmeri bilong provins i bosim sampela ol samting bilong gavman bilong provins ol yet.  Igat nem otonomos provins () bilong dispela, na nem tru bilong Bogenvil nau emi otonomos region bilong Bogenvil.  Buka em i kapitol na taun bikpela tumas bilong em, tasol pastaim long pait Arawa emi bin kapitol bilong provins, na nau tu gavman bilong provins itok olsem kapitol bai surik i go long Arawa taun gen.

Long 1966, ol i painim planti gol long Panguna main, tasol planti manmeri i kamap belhat long wanem kampani i rausim planti gol i go na i no givim planti mani long ol lain bilong ples.  Olsem na Francis Ona i statim Bogenvil Revoluseneri Ami o BRA, na long 1988 ol i kirapim pait wantaim gavman bilong Papua Niugini.  Ol i laik lusim PNG na kamap kantri bilong ol yet.  Dispela pait i pinis long 1997 tasol samting olsem 20,000 manmeri i dai pinis long dispela pait.

Long yia 2005 igat nambawan ileksen long gavman bilong Bogenvil yet.  Ileksen i makim Joseph Kabui olsem nambawan Presiden bilong Bogenvil provins.  

Ol distrik bilong Bogenvil: Buin, Siwai, Bana, Kieta, Torokina, Wakunai, Tinputz, Weskos, Buka, Atolls, na Nissan.

Category:Ol provins bilong Papua Niugini